alexandrainst/scandi-wiki huggingface dataset:
Ruhr

Ruhr er ei elv i Ruhrområdet i Nordrhein-Westfalen, vest i Tyskland, og ei av sideelvane til Rhinen frå høgre med ei lengd på 217 km. Det nærliggande industriområdet er kalla opp etter elva. 

Ruhr har utspring i ei høgd på 674 meter over havet nær byen Winterberg i fjellområdet Sauerland, og munnar ut i Rhinen i ei høgd på berre 19 meter nær Duisburg. Ved Mülheim, nær munningen, har elva ei middelvassføring på 79 m³/s. 

Elva vert nytta til drikkevatn og har god vasskvalitet, noko som er ironisk sidan ordet «ruhr» på tysk tyder dysenteri. Elvebreidda vert stort sett nytta til fritidsaktivitetar.

Byar 
Ruhr renn først gjennom byane Meschede, Arnsberg, Wickede, Fröndenberg, Holzwickede, Iserlohn og Schwerte. 

Så markerer elva den sørlege grensa til Ruhrområdet, og renn gjennom Hagen, Dortmund, Herdecke, Wetter, Witten, Bochum, Hattingen, Essen, Mülheim og Duisburg.

Innsjøar 
Det er fem reservoar på elva, som ofte vert nytta til fritidsaktivitetar. 

 Hengsteysee mellom Dortmund og Hagen. Overflateareal: 1,36 km². Høgd på demning: 4,5 m
 Harkortsee mellom Hagen Herdecke og Wetter. Overflateareal: 1,37 km². Høgd på demning: 7,8 m 
 Kemnader See mellom Witten og Bochum. Overflateareal: 1,25 km². Høgd på demning: 2 m
 Baldeneysee i Essen-Werden. Overflateareal: 2,64 km². Høgd på demning: 8,5 m
 Kettwiger See i Essen-Kettwig. Overflateareal: 0,55 km². Høgd på demning: 6 m.

Kjelde 

Sideelvar til Rhinen
Elvar i Tyskland
Nordrhein-Westfalen
Volme

Volme er ei elv i Nordrhein-Westfalen i Tyskland, og ei av sideelvane til Ruhr frå høgre med ei lengd på 50 km, der 21 km er innanfor bygrensene til Hagen. Ho har sitt utspring 480 meter over havet i den søraustlege delen av Ruhrområdet og renn gjennom kommunane Meinerzhagen og Hagen og 91 meter over havet munnar ho ut i Ruhr. I byen Hagen er Volme stort sett kanalisert, og har vorte renovert sidan 2004.

Sideelvar 

 I Meinerzhagen
 Melmche 
 Wiebelsaat 
 I Kierspe
 Wehe
 Schleipe
 Jubach
 Kerspe
 I Halver
 Schlemme
 I Lüdenscheid-Brügge
 Mintenbecke
 Elspe
 Halver
 Losenbach
 Linnepe
 I Schalksmühle
 Klagebach
 Kleiner Klagebach
 Hälver
 Glör
 I Hagen
 Wilfesche Bach 
 Sterbecke 
 Selkinghauser Bach 
 Epscheider Bach 
 Stapelbach 
 Rumscheider Bach 
 Asmecke 
 Hemkerbach 
 Hamper Bach 
 Hebbecke 
 Brunsbecke 
 Lückhofer Bach 
 Kuhweider Bach 
 Buttenhagener Bach
 Selbecker Bach 
 Ennepe
 Malmkebach

Industriell utvikling 
I førindustriell tid var det mange møller, smier og støyperi langs Volme, der jernindustrien utvikla seg på 1800- og 1900-talet.

Kjelde 

Elvar i Tyskland
Nordrhein-Westfalen
Ennepe

Ennepe er ei elv i nord i Sauerland i Nordrhein-Westfalen i Tyskland, og ei av sideelvane til Volme frå venstre med ei lengd på 42 km. Ho har sitt utspring i Märkischer Kreis søraust for Halver i ei høgd på 425 meter overhavet, og renn mot Ennepetalsperre. Elva renn gjennom Gevelsberg og Hagen-Haspe og så inn i Hagen der ho munnar ut i Volme. Elva er delvis kanalisert. 

I førindustriell tid vart det bygd møller langs elva, og på 1800- og 1900-talet vart det bygd jernverk.

Kjelde 

Elvar i Tyskland
Nordrhein-Westfalen
Lenne

Lenne er ei elv i Sauerland i Nordrhein-Westfalen vest i Tyskland, og ei av sideelvane til Ruhr frå venstre med ei lengd på 128 km. Ho har sitt utspring på toppen av Kahler Asten nær Winterberg, og munnar ut i Ruhr ved byen Hagen. Med ei middelvassføring på 25 m³/s nær munningen er ho den største sideelva til Ruhr. Begge elvane har utspring ganske nær kvarandre, men går forskjellige vegar før dei møtes igjen i Hagen. Andre byar langs Lenne er Schmallenberg, Lennestadt, Finnentrop, Werdohl og Altena.

Kjelde 

Elvar i Tyskland
Nordrhein-Westfalen
Blekksprutar

Blekksprutar (eller blekkspruter; lat. Cephalopoda) er ein klasse blautdyr kjenneteikna av eit framståande hovud og fleire armar eller tentaklar. Blekksprutar lever i alle hav og på alle djupner. Ingen av dei toler ferskvatn, men nokre få artar kan leva i brakkvatn.

Klassen har om lag 786 nolevande artar som er delt opp i to underklassar. I underklassen Nautilodea finn me blekksprutar med eit ytre skal, medan dyr i Coleoidea har skalet innvendig eller manglar det heilt. 

I Noreg er dei vanlegaste typane ti-arma blekksprutar, akkar, og Loligo forbesi.

Skildring 
Blekksprutar skil seg frå andre blautdyr ved å ha lukka krinsløpssystem, større hjerne og meir sofistikerte sansar. Blekksprutauga liknar særs mykje på pattedyra sitt, men sidan synsnervene leiar ut på baksida av retina manglar det den blinde flekken. Ein kan såleis seie blekksprutane har betre augo enn oss. Likevel er dei fleste artane fargeblinde.

Nervesystemet til blekkspruten er det mest avanserte mellom dei virvellause dyra.

Med unnatak av nautiloidane har dei fleste blekksprutar kromatophorar som gjer at huda deira kan skifta form og farge etter omgjevnadane. Desse vert nytta både til å kommunisera med andre blekksprutar og som kamuflasje.

Systematikk 

 Underklasse Nautiloidea
 Orden Nautilida (Nautilus eller perlebåt)
 Underklasse Ammonoidea (Ammonittar, utdøydd)
 Underklasse Coleoidea
 Overorden Decapodiformes (tiarma blekksprutar)
 Orden Spirulida
 Orden Sepiida
 Orden Sepiolida
 Orden Teuthida
 Overorden Octopodiformes (åttearma blekksprutar)
 Orden Vampyromorphida
 Orden Octopoda

Bakgrunnsstoff 
The Cephalopod Page; god populærvitskapleg side om blekksprut

Blekksprutar
Elektromagnet

Ein elektromagnet er ein spole (magnetspole), ein spiralforma leiar, som det vert sett spenning på, slik at han dannar eit magnetfelt. Magneten kan brukast til å laga ei mekanisk rørsla, ved at straumen vert skrudd av og på. 

Vanege bruksområde for elektromagnetar er m.a. magnetventilar, som er enkle av- og på-ventilar, i relé og elektromotorar. Prinsippet med at ein spole dannar eit magnetfelt, vert òg brukt i transformatorar.

Elektromekanikk
Elektroteknikk
Elektromagnetisme
Magnetar
Introduksjon

Introduksjon kan visa til byrjinga på noko, som eit musikkstykke, ein tekst, eller eit kjennskap.

Introduksjon, introdusering eller intro kan òg visa til:

Biologi 
 Introduserte artar

Musikk 
 Albumet Introducing the Walker Brothers av The Walker Brothers
 «Intro», ein song av Muse på albumet Absolution
 «Intro», ein song av Muse på albumet HAARP

Anna 
 Ein gamal skikk om å introdusere inngangskoner på nytt for kyrkjelyden etter ein barnefødsel
Hönne

Hönne er ei elv nord i Sauerland i Nordrhein-Westfalen i Tyskland, og ei av sideelvane til Ruhr frå venstre. Ho har sitt utspring vest for Neuenrade i ei høgd 437 meter over havet. Etter 33 km munnar elva ut nær byen Fröndenberg. Det totale nedslagsfeltet til elva er 262 km².

Verdt å merke seg er den smale dalen mellom Balve og Menden, der Hönne har grave ut eit 60 meter djup gjel i kalksteinen. Det ligg fleire grotter i dalen, der Balver Höhle og Reckenhöhle er opne for turistar. Når vassnivået i elva er lågt kan enkelte delar av ho verte heilt tørrlagt, sidan vatnet trenger ned i karstfjellet. Enkelte av sideelvane til Hönne vert òg stundom tørrlagde.

Grotter 
Det har vorte danna fleire grotter langs Hönne. Den største ligg ved Balve, der ein har funne spor etter menneske, i tillegg til spor av kannibalisme.

Kjelder 

Denne artikkelen bygger på «Hönne» frå ,  den 7. juni 2007.  
 

Elvar i Tyskland
Nordrhein-Westfalen
Karstområde
Möhne

Möhne er ei elv i Nordrhein-Westfalen i Tyskland, og ei av sideelvane til Ruhr frå høgre. Ho har sitt utspring i Sauerland i ei høgd 550 meter over havet. Möhne renn gjennom byane Brilon, Rüthen og Warstein. Det ligg ein stor kunstig innsjø ved munningen av elva, Möhne-reservoaret, som vert nytta til vasskraftproduksjon og fritidsaktivitetar.

Kjelder

Bakgrunnsstoff 

Elvar i Tyskland
Nordrhein-Westfalen
Düssel

Düssel er ei elv i Nordrhein-Westfalen i Tyskland, og ei av sideelvane til Rhinen frå høgre. Ho har sitt utspring mellom Wülfrath og Velbert. Elva renn vestover gjennom Neanderthal, der dei første fossilane av neandertalarar vart funne i 1856. Düssel munnar ut i Rhinen ved Düsseldorf. Namnet Düsseldorf kjem av elva, der dorf tyder liten by.

Kjelde 

Sideelvar til Rhinen
Elvar i Tyskland
Nordrhein-Westfalen
Erft

Erft er ei elv i Nordrhein-Westfalen i Tyskland, og ei av sideelvane til Rhinen frå venstre. Ho har sitt utspring i Eifel, nær Nettersheim og ho munnar ut i Rhinen ved Neuss. Elva er 103 km lang, som er mykje kortare enn ho opphavleg var. På grunn av eit dagbrot for brunkol i Hambacher Loch har elveleiet vorte endra. 

Erft har gjeve namn til byen Erftstadt, som ho renn igjennom i tillegg til kreisen Rhein-Erft-Kreis. Ho renn òg gjennom byane Bad Münstereifel, Euskirchen, Bergheim, Bedburg og Grevenbroich.

Kjelder

Denne artikkelen bygger på «Erft» frå ,  den 8. juni 2007.

Bakgrunnsstoff

Sideelvar til Rhinen
Elvar i Tyskland
Nordrhein-Westfalen
Wupper

Wupper er ei elv i Nordrhein-Westfalen i Tyskland, og ei av sideelvane til Rhinen frå høgre. Ho har sitt utspring nær Marienheide vest i Sauerland. Den øvre leia vert kalla Wipper. Elva er 113 km lang og renn gjennom byen Wuppertal der svevebanen Schwebebahn Wuppertal følgjer elva, like over elveleiet. Elefanten Tuffi hoppa i elva frå Schwebebahn 21. juli 1950.

Elva er ikkje framkommeleg for båtar og ligg i det tidlegare Hertugdømet Berg. Før industrialiseringa vart vatnet nytta i garveri. Tidleg industrialisering nytta seg av dei mange bekkane som renn ut i Wupper til vasskraft. 

Elva vert kryssa av den høgaste jernbanebrua i Tyskland nær Müngsten mellom Remscheid og Solingen. Eit par kilometer lenger ned ligg Schloss Burg på ein ås ovanfor elva. Elva munnar ut i Rhinen i Leverkusen, sør for Düsseldorf.

Kjelde 

Sideelvar til Rhinen
Elvar i Tyskland
Nordrhein-Westfalen
Sieg

Sieg er ei elv i Nordrhein-Westfalen og Rheinland-Pfalz i Tyskland, og ei av sideelvane til Rhinen frå høgre med ei lengd på 153 km. Elva er kalla opp etter folket i Sigambrer. Ho har sitt utspring fjella i Rothaargebirge, og frå her renn elva sørvestover mot byen Siegen og åsane i Siegerland, som begge er kalla opp etter elva. Lenger vest dannar Siegdalen grensa mellom Bergisches Land i nord og Westerwald i sør. Elva renn gjennom eit verna område aust for Bonn. Etter å ha passert byane Hennef og Siegburg munnar ho ut i Rhinen nær Niederkassel/Mondorf eit par kilometer nord for sentrum av Bonn.

Kjelde 

Sideelvar til Rhinen
Elvar i Tyskland
Nordrhein-Westfalen
Rheinland-Pfalz
Agger

Agger er ei elv i Nordrhein-Westfalen i Tyskland, og ei av sideelvane til Sieg frå høgre med ei lengd på 64 km. Ho har sitt utspring i åsane i Sauerland nær Meinerzhagen. Ho snor seg gjennom byane Engelskirchen, Overath og Lohmar før ho munnar ut i Sieg nær Siegburg.

Kjelde 

Elvar i Tyskland
Nordrhein-Westfalen
Elva Heller

Heller er ei lita elv i Nordrhein-Westfalen vest i Tyskland, og ei av sideelvane til Sieg frå venstre. Ho er berre 29 km lang, og har sitt utspring nær Burbach / Würgendorf. Ho munnar ut i Sieg i Betzdorf. Elva har eit nedslagsfelt på 204 km².

Elvar i Tyskland
Nordrhein-Westfalen
Ahr

Ahr er ei elv i Nordrhein-Westfalen og Rheinland-Pfalz i Tyskland, og ei av sideelvane til Rhinen frå venstre med ei lengd på 86 km. Ho har sitt utspring i ei høgd på 520 meter over havet i Blankenheim i Eifelfjella i kjellaren på eit bindingsverkshus nær slottet i Blankenheim. Etter 18 km kryssar ho grensa frå Nordrhein-Westfalen til Rheinland-Pfalz.

Ahr renn gjennom byane Schuld, Altenahr og Bad Neuenahr-Ahrweiler. Mellom Remagen og Sinzig (sør for Bonn) i om lag 50 meter over havet, munnar ho ut i Rhinen. Ahr har ein hellingsgrad på 0,4 % i dei nedre områda og 0,4-0,8 % i øvre lei. 

Ahr og sideelvane drenerer vatn frå dei austlege områda av Eifel, og har eit nedslagsfelt på om lag 900 km². Sidelvane til Ahr (frå munningen til kjelda) er Harbach, Hellenbach, Bachemer Bach, Leimersdorfer Bach, Liersbach, Vischelbach, Sahrbach, Kesselinger Bach, Armuthsbach, Dreisbach, Eichenbach, Adenauer Bach, Trierbach og Ahbach.

Det var isolerte busetnadar i Ahrdalen i romartida, og sidan ho er forholdsvis isolert var det berre spreidd folkesetnad i området. Det endra seg på midten av 1800-talet då busetnadane utvikla seg og trafikken på elva auka. Ahrdalen er eit av dei beste vinområda i Tyskland.

Kjelder 

Denne artikkelen bygger på «Ahr» frå ,  den 8. juni 2007 kl.  

 Ahrweine
 Ahr-2000  

Sideelvar til Rhinen
Elvar i Tyskland
Nordrhein-Westfalen
Rheinland-Pfalz
Wied

Wied er ei elv i Rheinland-Pfalz i Tyskland, og ei av sideelvane til Rhinen frå høgre med ei lengd på 102 km. Elva renn hovudsakleg sørvestover gjennom Westerwald. Ho har sitt utspring nær Dreifelden. Wied renn gjennom Altenkirchen, Neustadt og Waldbreitbach, og munnar ut i Rhinen i Neuwied.

Kjelde

Kjelde 

Sideelvar til Rhinen
Elvar i Tyskland
Rheinland-Pfalz
Nette ved Rhinen

Nette er ei elv i Rheinland-Pfalz i Tyskland, og ei av sideelvane til Rhinen frå venstre med ei lengd på 45 km. Ho har sitt utspring i Eifel, sør for Nürburg. Nette renn austover gjennom Mayen før ho munnar ut i Rhinen mellom Weißenthurm og Andernach.

Kjelder 

Denne artikkelen bygger på «Nette (Rhine)» frå ,  den 8. juni 2007.  
 

Sideelvar til Rhinen
Elvar i Tyskland
Rheinland-Pfalz
Elzbach

Elzbach er ei elv i Rheinland-Pfalz i Tyskland, og ei av sideelvane til Mosel frå venstre med ei lengd på 56 km. Ho har sitt utspring i Eifel, nær Kelberg. Elzbach renn gjennom Monreal og forbi slåttet Burg Eltz. Ho munnar ut i Mosel i Moselkern i Verbandsgemeinde Treis-Karden.

Kjelde 

Elvar i Tyskland
Rheinland-Pfalz
Salm i Tyskland

Salm er ei elv i Rheinland-Pfalz vest i Tyskland, og ei av sideelvane til Mosel frå venstre med ei lengd på 63 km. Ho har sitt utspring i Eifel sør for Gerolstein. Salm renn hovudsakleg sørover og renn vest for Wittlich. Ho munnar ut i Mosel ved Klüsserath.

Kjelde 

Elvar i Tyskland
Rheinland-Pfalz
Feller Bach

Feller Bach er ei elv i Rheinland-Pfalz i Tyskland, og ei av sideelvane til Mosel frå høgre. Ho har sitt utspring i Hunsrückfjella og renn gjennom landsbyane Lorscheid (Verbandsgemeinde Ruwer), Fell og Riol (Verbandsgemeinde Schweich). Feller Bach munnar ut i Mosel i Riol.

Kjelde 

Elvar i Tyskland
Rheinland-Pfalz
Adolf Fredriks församling

er ei sokn i Stockholm kommune i Stockholms län.

Sokner i Sverige
Gustav Vasa församling

Gustav Vasa församling er eit sokn i Stockholm kommune i Stockholms län. Soknet er kalla opp etter kong Gustav Vasa.

Sokner i Sverige
Stockholm
Hedvig Eleonora församling

Hedvig Eleonora församling er ei sokn i Stockholm kommune i Stockholms län.

Sokner i Sverige
Katarina församling

Katarina er ei sokn i Stockholm kommune i Stockholms län.

Sokner i Sverige
Stockholms kommun
Sofia församling

Sofia er ei sokn i Stockholm kommune i Stockholms län.

Sokner i Sverige
Vantör

Vantör er ei sokn i Stockholm kommune i Stockholms län.

Sokner i Sverige
Södertälje-Tveta

Södertälje-Tveta er ei sokn i Södertälje kommune i Stockholms län.

Sokner i Sverige
Östertälje

er ei sokn i Södertälje kommune i Stockholms län.

Sokner i Sverige
Nacka

er ei sokn i Nacka kommune i Stockholms län.

Sokner i Sverige
Byar i Sverige
Nacka
Saltsjöbaden sokn

er ei sokn i Nacka kommune i Stockholms län.

Sokner i Sverige
Sundbyberg sokn

Sundbyberg er ei sokn i Sundbyberg kommune i Stockholms län.

Sokner i Sverige
Solna

er ei sokn i Solna kommune i Stockholms län.

Sokner i Sverige
Lidingö församling

er ei sokn i Lidingö kommune i Stockholms län.

Sokner i Sverige
Vaxholm sokn

Vaxholm sokn er ei sokn i Vaxholm kommun i Stockholms län.

Sokner i Sverige
Norrtälje-Malsta

er ei sokn i Norrtälje kommune i Stockholms län.

Sokner i Sverige
Husby-Sjuhundra

Husby-Sjuhundra er ei sokn i Norrtälje kommune i Stockholms län.

Sokner i Sverige
Norrtälje kommun
Gottröra

Gottröra er eit sokn i Norrtälje kommun i Stockholms län i Sverige. 

Plassen Gottröra blei særleg kjend 27. desember 1991 då eit passasjerfly av typen MD 80 frå flyselskapet SAS måtte nødlande på eit jorde i Gottröra. Begge motorane på flyet svikta like etter avgangen frå flyplassen i Arlanda og flyet braut i tre delar i kræsjlandinga. Likevel overlevde alle dei 129 personane som var ombord.

Sokner i Sverige
Sigtuna församling

Sigtuna församling er ei sokn i Uppsala stift i Den svenske kyrkja. Det ligg i Sigtuna kommune i Stockholms län.

Sokner i Sverige
Alarik II

Alarik II var konge over vestgotarane frå 484 til 507. Han er den siste kongen av Toulouse-kongedømet. Etter hans tid laut vestgotarane skipe eit nytt kongedøme i Spania. 

Alarik tok over som konge etter faren Eurik, den 28. desember 484. Det meste av styringstida hans var skipla av trette med frankarane under kong Chlodovech, som no freista å vinne att landa dei hadde tapt til Eurik. 

Alarik II er oftast hugsa som ein svak konge, mykje på grunn av vanskane han hadde med frankarane. Historikarane drøftar framleis kva som er årsaka til at kongedømet hans braut saman i 507, og skuldar ikkje Alarik for svak styring. Det tykkjest klårt at kongen hadde økonomiske vanskar. Di meir var frankarane stødde av paven, og av kong Theoderik den store som var gift med søster til Chlodovech. Theoderik synte seg elles som mykje av ein diplomat i tida som følgde.

Alarik og Clodoveck møttest til samtale i 502, på ei øy i elva Loire. Her gjorde dei ei fredsavtale og stogga den krigen som då hadde vara ved nokre år. Fredsavtala heldt til 507. Då gjekk Theoderik den store imellom for å løyse stoda mellom frankarane og visigotane. Chlodovech vart rådd til å halde seg i ro, og politikken til Alarik vart støtta av Theoderik. Dette synte seg å vera gagnlaust. Frankarane gjekk til krig først, og austgotarane kunne ikkje koma til hjelp i tide.

Alarik vart rådd til å møte Chlodovech ved Vouillé i Gallia, nær Poitiers. Frankarane vann slaget, og overleveringa fortel at Alarik II fall i nærkamp med kong Chlodovech. Etter den tid drog visigotane seg over Pyreneane og skipa eit nytt kongerike i Spania. Slik kan ein òg rekne at opphavet til den fransk-spanske riksgrensa skriv seg frå den politiske stoda i 507. 

Alarik åtte to søner, Geserik, som var uekte, og Amalarik, som var mindreårig då faren døydde. Geserik tok over som konge for vesegotane etter Alarik.

Tida som følgde var elles prega av stor indre uro, og Theoderik den store rådde òg for visigotane ei tid, frå 511 til Amalarik vart vaksen.

Kjelder 
 Herwig Wolfram: The Goths

Fransk historie
Spansk historie
Vestgotiske herskarar
Fødde på 400-talet
Døde i 507
Kyll

Kyll er ei elv i Nordrhein-Westfalen og Rheinland-Pfalz vest i Tyskland, og ei av sideelvane til Mosel frå venstre med ei lengd på 142 km. Ho har sitt utpsring i Eifelfjella nær grensa til Belgia og renn hovudsakleg sørover gjennom byane Stadtkyll, Gerolstein, Kyllburg og aust for Bitburg. Ho munnar ut i Mosel i Ehrang, ein forstad til Trier.

Elva vart nemnd av den romerske diktaren Ausonius.

Kjelder 
Denne artikkelen bygger på «Kyll» frå ,  den 8. juni 2007.  
 

Elvar i Tyskland
Rheinland-Pfalz
Nordrhein-Westfalen
Maria Magdalena

Sjå òg Maria Magdalena församling

Maria Magdalena, som tyder Maria frå Magdala (no Majdal), er ei sentral kvinnefigur i Det nye testamentet og seinare kristendom. Ho er omtala i alle evangelia i Det nye testamentet, der det blir fortald at ho fylgde Jesus etter at han dreiv demonar ut av henne og var den første som såg han då han stod opp frå dei døde. Ho er seinare blitt oppfatta både som ei angrande skjøge og som kjærasten til Jesus. 

I vestleg tradisjon blei Maria identifisert med syndarinna i Lukas 7,37 og med Maria av Betania, medan austleg tradisjon heldt dei tre frå kvarandre. Det var Gregor den store som først fekk gjennomslag for dette synet, og trass i innvendingar frå mellom anna Ambrosius av Milano, Augustin av Hippo og Thomas Aquinas blei samanblandinga halden ved lag heilt til reforma av helgenkalenderen i 1969. 

I vestleg katolsk tradisjon blir Maria Magdalena avbilda med salvekrukke og langt vakkert hår, og er ofte kledd i raudt. Ho er vernehelgen for kvinner, angrande syndarinner, forførte, frisørar, gartnarar, hanskemakarar, parfymefabrikantar, vinhandlarar, vindyrkarar, blystøyparar, bøkkarar, ullvevarar, fangar, elevar og studentar og for barn som har vanskeleg for å læra å gå.

Ei utbreidd legende seier at Maria drog til Frankrike saman med Lasarus, kristna Provence, og deretter trekte seg tilbake til ei grotte ved Sainte-Baume der ho blei livet ut. På staden blei det seinare reist ei valfartskyrkje. 

Som angrande syndar blei Maria Magdalena brukt som førebilete for «falne kvinner», og ho gav namn til institusjonar som Magdalenahheimar og dei berykta irske «Magdalen Laundries».

I moderne litteratur er Maria Magdalena blitt framstilt som kjærasten eller elskarinna til Jesus, til dømes i Jesusevangeliet av José Saramago eller Da Vinci-koden av Dan Brown

Bakgrunnsstoff 

 Bibelen.no
 «St. Mary Magdalen» i New Advents katolske leksikon

Personar i det nye testamentet
Kvinner i Bibelen
Flogging Molly

Flogging Molly er eit irsk-amerikansk pønkeband («keltisk pønk») som blei danna i 1997 i Los Angeles. Medlemmer i bander er George Schwindt, Bridget Regan, Matt Hensley, Bob Schmidt, Dennis Casey, Nathen Maxwell og Dave King. 

Flogging Molly har gjeve ut fire album: Swagger, Drunken Lullabies, Within a Mile of Home, og Whiskey on a Sunday. I tillegg har dei gjeve ut konsertalbumet Alive Behind the Green Door. Songane deira viser ofte til tema som den katolske kyrkja, drikking og sjørøvarar. Gruppa er blitt påverka av irske The Pogues, The Dubliners, Stiff Little Fingers, og countryartistar som Johnny Cash.

Gruppa har turnert mykje saman med New York-bandet Gogol Bordello, som er kjent for sin sigøynaraktige pønkemusikk.

USA-amerikanske musikkgrupper
pønk
folk-rock
Musikkgrupper skipa i 1997
Eigerøya

Eigerøya (òg Eigerøy) er ei øy utanfor Egersund i Rogaland. Ho har eit areal på 19,9 km² og det høgaste punktet på øya er Varden med 131 meter over havet. 

Øya har fleire kjente verksemder, som Aker Kværner, C-Map og Simrad, og kulturminne, som Eigerøy fyr og krigsminne frå andre verdskrigen. 

Eigerøy bru, som blei opna i 1951, gjer det enkelt å koma seg til og frå fastlandet.

Øyar i Rogaland
Geografi i Eigersund
Nasjonalbiblioteket

Nasjonalbiblioteket er eit norsk bibliotek som inneheld ein nasjonal kultur- og kunnskapsbase. Som nasjonalbibliotek står det mellom anna for oppfylling av pliktavleveringsloven, som seier at alle dokument laga i Noreg skal avleverast til biblioteket. Dette materialet kan brukast av publikum ved Nasjonalbiblioteket i Oslo.

Norske nasjonalbibliotekarar 
Overbibliotekarar ved Universitetsbiblioteket
 Georg Sverdrup (1811–1845)
 Fredrik Wilhelm Keyser (1845–1863)
 Paul Botten Hansen (1863–69)
 Fredrik Wilhelm Keyser (1869)
 Ludvig Daae (1869–1876)
 Axel Drolsum (1876–1922)
 Wilhelm Munthe (1922–1953)
 Harald L. Tveterås (1953–1970)
 Gerhard Munthe (1970–1975)
 John Brandrud 1975-1981
 Bendik Rugaas 1982-1986
 Jan Erik Røed 1987-1994 (til 2006 ved Universitetsbiblioteket)

Nasjonalbibliotekarar
 Bendik Rugaas (1994-2002) (Permisjon 1996-97)
 Kari Gjesteby (2002-2004)
 Vigdis Moe Skarstein (2004–2014)
 Aslak Sira Myhre (hausten 2014)

Bygninga i Henrik Ibsens gate 
Nasjonalbiblioteket vart bygd 1914-1922 etter teikningar av arkitekt Holger Sinding-Larsen.  
Bygninga vart freda i 2013.

Kjelder

Bakgrunnsstoff 
 Offisiell nettstad
 Søk i Nasjonalbibliotekets samlingar og katalogar

Norske statsetatar
Arkiv i Noreg
Bibliotek i Noreg
Byggverk i Oslo
Nasjonalbibliotek
Kulturminne i Oslo
Freda bygg i Oslo
Ruwer

Ruwer er ei elv i Rheinland-Pfalz vest i Tyskland, og ei av sideelvane til Mosel frå venstre med ei lengd på 46 km. Ruwerdalen er ein del av vindistriktet Mosel-Saar-Ruwer nær Trier. Han er kjend for vinane frå Riesling.

I den nedre Ruwerdalen ligg landsbyane Waldrach, Kasel, Mertesdorf, Eitelsbach og Ruwer.

Sideelvar 
Sideelvar er Alkenbach, Altbach, Altweiherbach, Apfelbach, Avelbach, Bausbach, Benninger Bach, Bingelbach, Burg Heider Bach, Burkelsbach, Eitelsbach, Enterbach, Eschbach, Eselsbach, Flonterbach, Gimpelbach, Gondersbach, Grindelbach, Großbach, Hinzerter Bach, Kittelbach, Klinkbach, Kreidbach, Kundelbach, Labach, Lehbach, Misselbach, Moertschelbach, Mühlscheider Bach, Pehlbach, Rauruwer, Rimperterbach, Riveris, Rothbach, Siebenbornbach, Thielenbach, Waldbach, Waschbach, Weiherbach, Wenigbach, Wenzelbach and Weschbach.

Kjelde 

Elvar i Tyskland
Rheinland-Pfalz